Suresh 77 Views gst
GST
న్యూఢిల్లీ: ప్రధాని నరేంద్రమోడీ సర్కారు ఒకేదేశం, ఒకేమార్కెట్‌, ఒకేపన్ను నినాదంతోప్రవేశపెట్టిన జిఎస్‌టి చట్టంతో పేద మధ్యతరగతి ప్రజలకు భారం అవుతోంది. కేవలం ఆహార ఉత్పత్తులేకాకుండా ప్రతి నిత్యావసర వస్తుఉ సరుకులు హోటల్‌, తినుబండారాలు, వస్త్రాలు ఇలా ప్రతి ఒక్క ఉత్పత్తిపైనా జిఎస్‌టి వసూలుచేస్తున్నారు. జాతీయ,రాష్ట్రస్థాయిల్లో నిర్వహించే పోటీపరీక్షలకు తమ పిల్లలను సమాయత్తంచేసేందుకు నిర్వహించే శిక్షణకూడా వాణిజ్యపరమైన లావాదేవీగానే కేంద్రం భావించి జిఎస్‌టిని విదించింది. పేద మధ్యతరగతి కుటుంబాలపై ఈ పన్ను పెను ఆర్ధికభారం మోపుతుందని అంచనా. తాజాగా ట్యూషన్‌ చెల్లించే ఫీజుపై కూడా ఓ విద్యాసంస్త జిఎస్‌టిని వసూలుచేసింది. చెన్నైలో ఓపాఠశాలలోచదువుకుంటున్న ఓ విద్యార్ధి రూ.10వేలు ట్యూషన్‌ ఫీజు చెల్లించాల్సి ఉండగా జిఎస్‌టి పన్నురూపేణా రూ.1800 చెల్లించాలని పాఠశాల యాజమాన్యం పేర్కొనడంతో ఆవిద్యార్ది తల్లితండ్రులు షాక్‌కు గురయ్యారు. ప్రస్తుతం ఉద్యోగ అవకాశాలకోసం పోటీపరీక్షలయినప్పటికి నీట్‌ వంటి ఉన్నతవిద్యకుగాను నిర్వహించే పోటీ పరిక్షలు ఆయినా శిక్షణ కేంద్రాలను ఆశ్రయించాల్సిన పిరిస్థతి ఉంది. ఈ శిక్షణ కేంద్రాలకు జిఎస్‌టి మినహాయింపు ఇస్తేతప్ప విద్యార్ధులు ప్రతిభకు పదును పెట్టుకోలేరన్న వాదన వస్తోంది. ట్యూషన్‌ఫీజులపై జిఎస్‌టిమినహాయింపులివ్వాలని కోచింగ్‌కేంద్రాలనిర్వాహకులు ఆర్ధికశాఖకు విజ్ఞప్తిచేస్తున్నారు.